Klueino nacionalinis parkas
Klueino nacionalinis parkas ir rezervatas (pranc. Parc national et réserve de parc national du Canada Kluane, angl. Kluane National Park and Reserve) – saugoma gamtos teritorija Kanadoje, Jukono teritorijos pietvakariuose, Šv. Elijo kalnuose. Parkas apima aukščiausią šalyje Logano kalną, kitas viršukalnes, ledynus (daugiau kaip pusę ploto užima ledo laukai ir ledynai – Klueino, Dondžeko, Lovelio, Kaskavulšo); tai vienas didžiausių nepoliarinių apledėjusių plotų). Kitą dalį teritorijos užima spygliuočių miškai, tundra, alpinės pievos. Parko teritorijoje gyvena 105 paukščių rūšys. Taip pat yra grizlių, šiaurinių elnių, snieginių avinų, kalnų ožių, vilkų, lūšių, burundukų, ernių. Parke gyvena indėnai (pietų tučonai), kurie verčiasi savo tradiciniais verslais, išlaikė savitą kultūrą. 1979 m. Klueino nac. parkas kartu su Ledynų NP ir Vrangelio-Šv. Elijo NP įtrauktas į UNESCO pasaulio paveldo sąrašą. Kaskavulšo ledynas Vortingtono viršukalnė Pažintinis takas Grizlis nacionaliniame parke